Det er først i voksen alder at Stovner har markert seg som ultraløper. I 2014 kom han på tredjeplass i norgesmesterskapet med tiden 7.54.20 timer på 100 km. Han passerte maraton på tiden 3.13.34. Samme høst deltok Stovner på uoffisielt NM i ultraterrengløp. NM-konkurransen var lagt til løpet Telemarks Tøffaste, arrangert av Treungen IL 6. september 2014. Igjen ble Stovner nummer 3. I mai 2015 vant han Vestfold Ultra Challenge, og i juli vant han herreklassen i femtikilometersløpet Golden Gate Trail Run i California.